Farout Fishing

Farout Fishing var et norsk rockeband som eksisterte fra 1990 til 2004. 

Bandet oppsto i Målselv. Etter å ha holdt på i Tromsø en stund, flyttet de til Kabelvåg. Deretter flyttet de til Oslo.

Opprinnelig besetning var Chris Reddy (slagverk), Kjell Erik «Kjell-Vis» Bersvendsen (vokal), Henrik Sandnes (bassgitar) og Per Idar «Po» Pedersen (gitar). Senere kom Kent Remi Gabrielsen (gitar) og Sindre Mehl (vokal).

Da bandet lanserte sitt første album, Bashflack produsert av Ronni Le Tekrø, fikk de oppmerksomhet for lanseringsshowet på Rådhusplassen. Her skulle de servere fiskemat og tran. Varene var angivelig sponset av Norges Råfisklag, som også fikk logoen sin på Bashflack-coveret.«Rå fisk og rock n roll», Dagbladet 29. mars 1996«Far Out Fishing ut mot havet», Arbeiderbladet 29. mars 1996«Rå og frika rock fra nord», Aftenposten 1. april 1996

Albumet ble positivt mottatt i Nordlys med terningkast 5. Farout Fishing ble sammenliknet med Sepultura, siden begge var basert på thrash metal, men hadde blandet inn flere hardcore- og funkelementer og sampling. Farout Fishing brukte i tillegg psykedeliske elementer, klassiske instrumenterNordlys 29. mars 1996 og hadde et rap-parti med Leo Fossen fra B.O.L.T. Warhead som gjesteartist.'*Gateavisa 3/1996</ref> Sepultura-sammenlikningen ble også dratt av Yngve Ekern i Aftenposten. Faith No More ble også trukket fram.

Middels terningkast med 3 og 4 ble det i Dagbladet, Tromsø, Nordlands Framtid, Bergensavisen og Demokraten—med varierende beskrivelser. Helge Matland i Tromsø mente at til tross for terningkast 4 var Farout Fishing «noe av det bedre vi har hørt på lang tid innenfor de mer knallharde formene for rock». Både Dagbladet og Demokraten mente at gruppa ikke profiterte på å etterligne «visse thrash-bjeff fra det tyske metallmiljøet».Dagbladet 27. mars 1996Tromsø 30. mars 1996Nordlands Framtid 2. april 1996Vårt Land 10. april 1996Bergensavisen 10. april 1996Demokraten 11. april 1996 Verre var mottakelsen i Rana Blad med 2 plater, og Hamar Arbeiderblad med terningkast 1 og konklusjonen: «Plata må da være nesten like dårlig som debuten til Rune Rudberg».Hamar Arbeiderblad 10. april 1996Rana Blad 27. april 1996

Før album nummer to ble «Kjell-Vis» erstattet med «Movie» på vokal. Også New Rock Album var produsert av Ronni Le Tekrø, samt Dag Stokke. Slippkonserten skjedde nok en gang i Oslo med servering av fiskesuppe.«Tromsfiskere med nytt napp», Nordlys 14. august 2000«Nytt album fra Farout Fishing», Tromsø 19. september 2000 
Albumanmeldelsene var færre denne gangen. Lokalt ble det terningkast 5 i både Nordlys og Tromsø,<ref>Nordlys' 5. september 2000Tromsø 17. oktober 2000 mens det ble 4 i Drammens Tidende og 3 i Backstage.Drammens tidende 7. oktober 2000Musikkavisen Backstage 6/2000

Diskografi
Album
 Bashflack CD, 1996 (Plate records)
 New Rock Album CD, 2000 (Plate records)
 New Shiva CD, 2001, produsert med hjelp av Richard Kaplan og Chuck Johnson, med gjesteopptreden av Martin Sheen (Plate records)

EPer og singler
 Farout Fishing 12" MLP, 1991
 Wipperly Wopperly Eyes 7", 1993, med Anneli Drecker på gjestevokal (Plate records)
 Since 1990 CD-singel, 1999 
 «Brotherhood» på Totalnekterplata '94.

 Referanser 

Eksterne lenker
 Tradisjonell hardrock fra storkjefta nordlendinger – anmeldelse av New Shiva dagbladet.no
 Since 1990 - anmeldelse - panorama.no
 Intervju med Farout Fishing – tromsoby.no
 Farout Fishing – mic.no
 Farout Fishing: Slått, men ikke utslått – oyvindholen.wordpress.com
Kategori:Norske rockegrupper